Το **σκάνδαλο Burning Sun**, γνωστό και ως *Burning Sun gate*, είναι ένα σεξουαλικό σκάνδαλο, του 2019, στη Σεούλ της Νότιας Κορέας, στο οποίο συμπεριλήφθηκαν πολλές διασημότητες, αρκετά κορεατικά είδωλα από την K-pop μουσική σκηνή, καθώς και αξιωματούχοι της αστυνομίας. Αυτό ήταν το μεγαλύτερο σκάνδαλο που έχει συναντήσει έως τώρα η βιομηχανία της K-pop. Υπήρξαν κατηγορίες για σεξουαλικά εγκλήματα, όπως αυτό που «μαστίζει» τη χώρα και λέγεται molka, το οποίο περιγράφει στα κορεατικά, την καταγραφή και διανομή γυναικών σε βίντεο χωρίς συγκατάθεση. Το σκάνδαλο φυσικά έφτασε και στην πολιτική ζωή της χώρας, με τα κόμματα να διαφωνούν επάνω στους τρόπους επίλυσής του προβλήματος.

Όλα ξεκίνησαν στις 29 Ιανουαρίου 2019, όταν ο τηλεοπτικός σταθμός *MBC Newsdesk* ερεύνησε και ανέφερε μία κατηγορία από έναν πελάτη γνωστού nightclub της περιοχής Γκάνγκαμ, ο οποίος δέχτηκε επίθεση από άτομο του προσωπικού. Η Μητροπολιτική Αστυνομία της Σεούλ ξεκίνησε τη διεξαγωγή έρευνας, η οποία γρήγορα κατέληξε να συνδέει το εν λόγω νυχτερινό κέντρο με την πορνεία, τη διακίνηση ναρκωτικών, καθώς και με διεφθαρμένους αστυνομικούς. Το πρώτο μεγάλο σοκ στην K-pop βιομηχανία ήρθε όταν ένας από τους διευθυντές του κέντρου, ο δημοφιλής τραγουδιστής Seungri παραιτήθηκε από το συμβόλαιο του στη βιομηχανία στις 11 Μαρτίου 2019, αφού πρώτα σημειώθηκαν κατηγορίες εις βάρος του για δωροδοκίες σχετικά με το σεξ.

Το σκάνδαλο έλαβε περισσότερες διαστάσεις όταν βγήκαν στη επιφάνεια κατηγορίες για βιασμό και καταγραφές επίμαχων στιγμών σε βίντεο. Όλα ξεκίνησαν όταν ο γνωστός καλλιτέχνης Τζονγκ Τζουν-γιονγκ παραδέχτηκε ότι συνευρέθηκε με μία γυναίκα βιντεοσκοπώντας τη στιγμή και μετά τη μοίρασε, χωρίς εκείνη να το ξέρει. Το γεγονός προκάλεσε τη δημιουργία δεύτερου σκανδάλου, ονόματι KakaoTalk chatrooms του Τζονγκ Τζουν-γιονγκ. Στις 12 Μαρτίου παραιτήθηκε κι αυτός. Οι έρευνες που έγιναν έφεραν στο φώς της δημοσιότητας υλικό που υπάρχει από το 2015. Στις 8 Μαρτίου, τη Μέρα της Γυναίκας, διαδηλωτές ξεχύθηκαν στους δρόμους του Γκάνγκαμ, κατηγορώντας την κουλτούρα που παρουσιάζει τη γυναίκα ως σεξουαλικό αντικείμενο. Το σκάνδαλο έφτασε σε τέτοιο σημείο που μέχρι και ο πρόεδρος Μουν Τζε-ιν, διέταξε έρευνα. Τα αποτελέσματα των κατηγοριών εκκρεμούν ακόμα αφού και μέσα στο 2020 δεν έχουν υπάρξει δικαστικές ετυμηγορίες.

Παραπομπές
----------

1. ↑  Kil, Sonia (28 Μαρτίου 2019). «K-Pop Crime Cartel Revealed as Korea's Burning Sun Scandal Expands». *Variety*. Ανακτήθηκε στις 4 Απριλίου 2019.
2. ↑  Lee, Suh-yoon (17 Μαΐου 2019). «'Not again,' women's groups say after Burning Sun probe fails to bring justice». *The Korea Times*. Ανακτήθηκε στις 4 Απριλίου 2019.
3. 1 2  Suzuki, Sotaro (21 Μαρτίου 2019). «K-pop scandal spills into South Korea's political arena». *Nikkei Asian Review*. Ανακτήθηκε στις 22 Μαρτίου 2019.
4. ↑  Borowiec, Steven (19 Μαρτίου 2019). «Commentary: BIGBANG's Seungri's sex scandal and the end of K-pop's innocence». *Channel NewsAsia*. Ανακτήθηκε στις 22 Μαρτίου 2019.
5. ↑  Munzenrieder, Kyle (12 Μαρτίου 2019). «Seungri and Jung Joon-Young Retire Amid a K-Pop Scandal That's Rocking South Korea». *W*. Ανακτήθηκε στις 22 Μαρτίου 2019.
6. ↑  Jung, Da-min (8 Φεβρουαρίου 2019). «Seungri apologizes over growing Burning Sun club scandal». *The Korea Times*. Ανακτήθηκε στις 20 Μαρτίου 2019.
7. ↑  Ock, Hyun-ju (19 Μαρτίου 2019). «[Newsmaker] State authority blocks truth, says man who blew open Burning Sun scandal». *The Korea Herald*. Ανακτήθηκε στις 20 Μαρτίου 2019.
8. ↑  Ock, Hyun-ju (19 Μαρτίου 2019). «Police accelerate probe into Burning Sun scandal». *The Jakarta Post*. Ανακτήθηκε στις 20 Μαρτίου 2019.
9. ↑  Kang, Haeryun (19 Μαρτίου 2019). «The K-pop sex scandal is just the beginning». *The Washington Post*. Ανακτήθηκε στις 20 Μαρτίου 2019.
10. ↑  Mokhtazar, Syahirah (3 Φεβρουαρίου 2019). «#Showbiz: Seungri apologises over 'Burning Sun' scandall». *New Straits Times*. Ανακτήθηκε στις 20 Μαρτίου 2019.
11. ↑  Herman, Tamar (11 Μαρτίου 2019). «BIGBANG's Seungri Retires From Entertainment Industry». *Billboard*. Ανακτήθηκε στις 20 Μαρτίου 2019.
12. ↑  Kim, Jae-heun (10 Μαρτίου 2019). «Big Bang's Seungri booked on sex bribery charge». *The Korea Times*. Ανακτήθηκε στις 20 Μαρτίου 2019.
13. ↑  «Jung Joon-young: K-pop star quits over secret sex videos». *BBC News*. 13 Μαρτίου 2019. Ανακτήθηκε στις 20 Μαρτίου 2019.
14. ↑  Lee Dong-hwi, Pyo Tae-jun, Yoon Soo-jung (13 Μαρτίου 2019). «Jung Joon-young Booked in Sex Tape Scandal». *The Chosun Ilbo*. Ανακτήθηκε στις 20 Μαρτίου 2019. CS1 maint: Πολλαπλές ονομασίες: authors list (link)
15. ↑  Kim, Dae-young (9 Μαρτίου 2019). «"클럽 내 강간문화 근절하라"...강남 한복판서 '클럽시위'». *MSN* (στα Κορεατικά). Αρχειοθετήθηκε από το πρωτότυπο στις 28 Μαρτίου 2019. Ανακτήθηκε στις 23 Μαρτίου 2019.
16. ↑  Sam Kim and Jihye Lee (15 Μαρτίου 2019). «The Sex Scandal Engulfing K-Pop». *Bloomberg News*. Ανακτήθηκε στις 20 Μαρτίου 2019.
17. ↑  «(LEAD) Moon orders thorough probe into snowballing scandal involving K-pop stars». *Yonhap*. 18 Μαρτίου 2019. Ανακτήθηκε στις 20 Μαρτίου 2019.
18. ↑  McCurry, Justin (22 Μαρτίου 2019). «'It has to create a new morality': MeToo finally reaches K-pop». *The Guardian*. Ανακτήθηκε στις 22 Μαρτίου 2019.

Εξωτερικοί σύνδεσμοι
--------------------

 Πολυμέσα σχετικά με το θέμα  Burning Sun scandal στο Wikimedia Commons